Izennel

Izennel ;(ไอเซนเนล) คือ ดินแดนต้องห้ามที่เต็มไปด้วยความลึกลับและปริศนามากมาย สถานที่ต้องห้ามที่ซึ่งมนุษย์ไม่อาจย่างกรายเข้าไปได้

History
ดินแดนลึกลับที่อยู่ทางตะวันออกเฉียงเหนือของแผนที่ เป็นสถานที่ซึ่งเป็นเกาะที่แยกตัวออกไปไกลจากนิฟเรน ดินแดนที่หลงเหลือร่องรอยของ Linaxyn เอาไว้มากที่สุดซึ่งเป็นเขตดินแดนที่นิฟเรนมีกฎประกาศสั่งห้ามมิให้มนุษย์ผู้ใดเข้าใกล้หรือกระทั่งเดินเรือผ่าน  มีข่าวลือต่างๆมากมายเกี่ยวกับไอเซนเนลในนิฟเรน ทั้งการที่ดินแดนแห่งนี้เต็มไปด้วยคำสาป  มีสิ่งมีชีวิตที่อันตรายอาศัยอยู่  หรือเป็นที่จองจำแม่มดผู้ทรยศต้องคดีร้ายแรง  ข่าวลือมากมายปรากฏขึ้นภายใต้ชื่อของดินแดนแห่งนี้ ทำให้มันถูกมนุษย์เรียกขานกันว่าเป็น 'ดินแดนต้องห้าม'

เชื่อกันว่าไอเซนเนลนั้นมีอยู่มาตั้งแต่กาลก่อน และแท้จริงแล้วมันคือดินแดนที่เกิดขึ้นก่อนโรทูเนียซึ่งเป็นดินแดนของแม่มดเสียอีก  แต่เนื่องด้วยความห่างไกลและปัจจัยหลายอย่างทำให้ไอเซนเนลนั้นไม่ใช่ที่อยู่ของเหล่าแม่มดนัก  จะมีเพียงแม่มดไม่กี่ตนที่แวะเวียนเข้าไปยังที่นั่นเป็นครั้งคราว

ไอเซนเนลนั้นเป็นสถานที่เพียงไม่กี่แห่งที่ยังหลงเหลือ 'ไอเวทย์' อยู่บนดินแดน ซึ่งไอเวทย์นั้นมีทั้งผลดีและผลร้ายกับแม่มด  แต่ทำให้มนุษย์หมดสติได้  ที่แห่งนี้จึงถูกหวาดกลัวและมีเรื่องเล่าลือมากมายจากเหล่ามนุษย์  แต่สำหรับแม่มดแล้วไอเซนเนลเป็นเหมือนสุสานของธรรมชาติในอดีตกาลที่ควรให้เกียรติและควรเคารพ  และทุก 10 ปี เหล่าแม่มดชั้นสูงจะส่งตัวแทนไปยังไอเซนเนลเพื่อขอขมาต่อผืนดินและชำระล้างดินแดนแห่งนี้ให้เสมือนเป็นการรำลึกต่อธรรมชาติอันยิ่งใหญ่

Geography
ไอเซนเนลมีสภาพเป็นเกาะเล็กๆ พื้นที่เล็กพอๆกับอาณาจักรหนึ่งของนิฟเรน  ปราศจากสิ่งปลูกสร้างใดๆนอกจากแท่นบูชากลางเกาะที่ถูกสร้างโดยแม่มดเมื่อครั้งค้นพบที่นี่เป็นครั้งแรก  ซึ่งมีเอาไว้ประกอบพิธีและแสดงความเคารพต่อดินแดนแห่งนี้

รอบๆเกาะส่วนใหญ่เป็นที่ราบซึ่งมีพืชและไม้ยืนต้นปกคลุมหนาแน่น ทางใต้สุดของเกาะเป็นที่ราบโล่งซึ่งแทรกด้วยเศษหิน  บนเกาะไม่มีสิ่งมีชีวิตใดอาศัยอยู่เนื่องจากปริมาณไอเวทย์ที่มีสูงและกระจายทั่วทั้งเกาะ  อุณหภูมิเฉลี่ยอยู่ที่ 14-17 องศาตลอดทั้งปี

Trivia

 * ที่นี่เป็นสถานที่ฝึกฝนเวทมนตร์สายไซเรี่ยน (Syrian) ของเรนเดลเมื่อสมัยอยู่กับอนาสตาเซีย เธอจะแอบเข้ามาที่นี่ปีละครั้งเพื่อทดสอบเวทมนตร์ขนาดใหญ่  และหลังจากที่ชำนาญแล้วเรนเดลก็หลีกเลี่ยงที่จะไม่กลับมาที่ไอเซนเนลอีก  ว่ากันว่ารอยสลักบนแท่นบูชานั้นเป็นสิ่งที่เธอเขียนเอาไว้ ซึ่งเป็นภาษา Irenzia ที่มีความหมายว่า 'ขอเคารพต่อทุกสรรพสิ่ง ณ ที่แห่งนี้' เป็นการแสดงความเคารพของเรนเดลต่อไอเซนเนล